b'\n_START_ARTICLE_\nAlpabetong Arabe\n_START_PARAGRAPH_\nAng sulat Arabo ang sistemang panulat ng maraming wika ng Asya at Aprika tulad ng Arabo, Persa (Persian) (maliban sa Tayikistan, kung saan ang alpabetong Siriliko ang kasalukuyang ginagamit), at Urdu. Kasunod ng alpabetong Latino, ito ang sistemang panulat na may pinakamalawak na paggamit. Sinusulat ito mula kanan pakaliwa.\n_START_SECTION_\nMga kataliwasan\n_START_PARAGRAPH_\nMayroong pitong titik sa abyad Arabo na hindi dumurugtong sa ibang mga titik tulad ng mga iba sa abyad. Ang pitong ito ay walang mga unahan o gitnaang anyo ngunit ang mag-isahan at ang hulihang mga anyo ay ginagamit sa halip sapagkat hindi pinahihintulutan ng mga itong madugtungan sila mula sa kaliwa sa ibang mga titik sa salita. Halimbawa na ang kung ang titik \xd8\xa7 alef ay nasa unahan ng salita tulat ng \xd8\xa7\xdb\x8c\xd9\x86\xd8\xac\xd8\xa7 inj\xc4\x81, "dito" sa Persa (Persian), ginagamit ang unahang anyo ng alef. O kaya sa kaso ng \xd8\xa7\xd9\x90\xd9\x85\xd8\xb1\xd9\x88\xd8\xb2, emruz, "ngayon" sa Persa (Persian), ang titik \xef\xba\xae re ay gumagamit ng hulihang anyo at ang titik \xd9\x88 v\xc4\x81v ay gumagamit ng unahang anyo bagaman nasa gitna sila ng salita.'